Miópsidos

A dos miópsidos (Myopsida) é unha orde de moluscos cefalópodos da superorde dos decapodiformes, ou decápodos, que constitúe, co seu grupo irmán, o dos egópsidos (Oegopsida), os cefalópodos coñecidos na bibliografía internacional como "luras".

 Características 
Estas luras caracterízanse, entre outras cousas por teren as súas femias un só oviduto (o esquerdo) e non duplo, como os egópsidos, pero principalmente por teren a cámara anterior do ollo pechada ao exterior, ou en comunicación co el a través dunha pequena abertura,
situada lateralmente, nunha segunda membrana (ademais da córnea).VV. AA. (1968): Enciclopedia Salvat de las ciencias. Tomo 4. Animales invertebrados. Pamplona: Salvat, S. A. de Ediciones, p. 290.

 Taxonomía 
 Descrición 
A orde foi descrita en 1841 polo naturalista francés Alcide d'Orbigny.

 Etimoloxía 
O termo Myopsida está formado polos elementos do latín científico my-, tirado do grego antigo μύω, mýo, 'pecharse', especialmente os ollos, e -opsida, derivado do grego antigo ὅψις ópsis, 'ollo'. Literalmente: 'os de ollos pechados', aludindo a que non teñen burato na córnea dos ollos (como os egópsidos).

 Clasificación 
Segundo o World Register of Marine Species, a orde comprende tan só as dúas familias seguintes:
 Australiteuthidae C. C. Lu, 2005 - con tan só un xénero monospecífico, Australiteuthis.Australiteuthidae C. C. Lu, 2005 no WoRMS. 
 Loliginidae Lesueur, 1821 - con once xéneros,Loliginidae Lesueur, 1821 no WoRMS. dos que o máis coñecido é Loligo.

Algúns autores substitúen este taxon pola suborde dos miopsinos (Myopsina), dentro da orde dos téutidos (Teuthida).

 Notas 

 Véxase tamén 

 Bibliografía 
 Felley, J., Vecchione, M., Roper, C. F. E., Sweeney, M. & Christensen, T. (2001-2003): Current Classification of Recent Cephalopoda. National Museum of Natural History: Department of Systematic Biology: Invertebrate Zoology: Cephalopods 
 Hanlon, Roger T. & John B. Messenger (1996): Cephalopod Behaviour. Cambridge University Press. ISBN 0-521-42083-0.
 Nixon, Marion & John Z. Young (2003): The brains and lives of Cephalopods. Oxford University Press. ISBN 0-19-852761-6.
 Nancy A. Voss, Michael Vecchione, Ronald B. Toll e Michael J. Sweeney (1998): Systematics and Biogeography of Cephalopods, vol. I. Smithsonian Contributions to Zoology.
 Nancy A. Voss, Michael Vecchione, Ronald B. Toll e Michael J. Sweeney (1998): Systematics and Biogeography of Cephalopods, vol. II. Smithsonian Contributions to Zoology.

 Outros artigos 
 Cefalópodos
 Coleoideos
 Decapodiformes
 Egópsidos

 Ligazóns externas 
 Myopsida  en Tree of Life .
 Myopsida  en Catalogue of Life: 25 de marzo de 2016. Species 2000. ITIS.
 Myopsina no NCBI.
 Myopsina no ITIS.

Categoría:Cefalópodos